Družba 84

Družba 84 bol spoločný názov pre medzinárodné športové podujatia, ktoré sa konali v roku 1984 pre športovcov krajín, ktoré bojkotovali OH 1984 v Los Angeles. Súťaže v jednotlivých športoch sa konali v deviatich socialistických krajinách.

 Bojkot OH 1984 
OH 1984 v Los Angeles sa nezúčastnili športovci socialistických krajín. Oficiálnym dôvodom mala byť protisocialistická kampaň zo strany USA, v dôsledku čoho údajne nebola zaistená bezpečnosť športovcov. V skutočnosti však išlo o odplatu za bojkot OH 1980 v Moskve, kde neštarovali športovci USA. Národný olympijský výbor ZSSR rozhodol o neúčasti svojich športovcov, postupne odriekli svoju účasť aj ostatné krajiny východného bloku, vrátane Česko-Slovenska. Česko-slovenský olympijský výbor vydal 12. mája 1984 stanovisko, v ktorom uviedol, že v záujme olympijských ideálov a bezpečnosti športovcov nevyšle svoju výpravu na Hry XXIII. olympiády.     Do Los Angeles vyslalo svoju výpravu z krajín východného bloku len Rumunsko. 

 Zoznam krajín, ktoré bojkotovali OH 1984 
 Afganistan
 Albánsko
 Angola
 Bulharsko
 Česko-Slovensko
 Etiópia Jemen
 Kambodža
 KĽDR
 Kuba
 Laos
 Maďarsko Mongolsko
 NDR
 Poľsko
 Sovietsky zväz
 Vietnam

 Čs. športovci a OH 1984 
Mnohí čs. športovci tak prišli o šancu bojovať o najcennejšie kovy napriek tomu, že vedenie čs. telovýchovy plánovalo získať rekordných 20 medailí. Vo výbornej forme boli najmä atléti.  Rok pred olympiádou na premiérových majstrovstvách sveta v atletike v Helsinkách obsadila čs. výprava s bilanciou 4 zlaté, 3 strieborné a 2 bronzové medaily 4. miesto v hodnotení krajín hneď za veľmocami NDR, USA a ZSSR. V marci 1984, pár mesiacov pred OH bolo Česko-Slovensko dokonca najúspešnejšou krajinou na halových majstrovstvách Európy so ziskom šiestich zlatých medailí.  Atléti Jarmila Kratochvílová, Helena Fibingerová, Imrich Bugár, Jozef Pribilinec a ďalší patrili k svetovej špičke. Šancu vybojovať cenné kovy mali tiež plavci Josef Hladký a Marcel Géry, cyklista Jiří Škoda, gymnastka Hana Říčná, kanoista Jiří Vrdlovec, džudista Vladimír Kocman, vzpierači Anton Baraniak a Miloš Čiernik.

Futbalisti Česko-Slovenska mali v Los Angeles obhajovať zlato z Moskvy 1980, ako obhajcovia sme nemuseli hrať kvalifikáciu. Pod vedením trénera Evžena Hadamczika sa pripravovali zo slovenských hráčov Ján Kocian, Jozef Chovanec, Stanislav Griga, Rudolf Bobek, Marián Brezina, Rudolf Kramoliš, Peter Herda, Milan Nemec. Futbalový turnaj bol dokonca už vylosovaný, Česko-Slovensko malo mať v skupine za súperov Francúzsko (neskorší víťaz turnaja), Čile a Katar.  Po odrieknutí čs. účasti nahradilo náš tím na záverečnom turnaji Taliansko.

Na OH sa kvalifikovalo tiež družstvo čs. hádzanárov, postup si vybojovalo spoločne s Maďarskom na MS B-kategórie v Holandsku.  V mužstve hrali Slováci Marián Hirner, Milan Brestovanský, Jaroslav Papiernik, Dušan Bakša a Jozef Kozák, neskôr v príprave Tibor Szalai a Peter Mesiarik. Na záverečnom turnaji nás nahradilo Švajčiarsko.

Slovenský olympijský a športový výbor vydal po 35 rokoch vyhlásenie, v ktorom vyjadril ľútosť nad tým, že sa športovci stali obeťami vtedajšej politickej situácie.

 Družba 84 
Družba 84 mala byť akási náhradná olympiáda pre športovcov krajín, ktoré bojkotovali OH v Los Angeles. Športové podujatia prezentované ako Hry priateľstva prebiehali od 2. júla do 16. septembra, prerušené boli len v čase konania OH 1984. Súťaže sa konali vo všetkých vtedajších olympijských športoch okrem futbalu, synchronizovaného plávania a cyklistiky žien. Z ostatných športov, ktoré v tom čase neboli v programe olympijských hier sa súťažilo v tenise, stolnom tenise a v zápase sambo. Súťaže v jednotlivých športoch sa uskutočnili vo viacerých mestách v deviatich krajinách. Česko-Slovensko usporiadalo atletické súťaže žien v Prahe na Štadióne Evžena Rošického, gymnastické zápolenia sa konali v Olomouci, Plzeň organizovala súťaž v lukostreľbe, hádzanársky turnaj žien sa odohral v Trenčíne.  Celkom sa súťaží Družba 84 zúčastnili športovci zo 49 krajín. 

Čs. športovci získlai celkom 47 medailí, no len jediné zlato (strelec Milan Bakeš).  Zo slovenských športovcov bol najúspešnejší plavec Marcel Géry s piatimi medailami. Striebro vybojovali atléti Pavol Szikora  a Zuzana Moravčíková, zápasník Július Jasko, Dušan Poláček, člen družstva ČSSR v modernom päťboji, v kolektívnych športoch basketbalisti ČSSR v zostave so šiestimi Slovákmi a družstvo hádzanárok, zložené len zo slovenských hráčok. O ďalšie medaily nás pripravila "politicky podfarbená" neobjektivita rozhodcov, očividným príkladom boli preteky v chôdzi na 20 km, keď Jozef Pribilinec a Pavol Blažek na vedúcich pozíciach boli v samom závere pretekov diskvalifikovaní a stupeň víťazov obsadili len sovietski borci. 

 Prehľad súťaží Družba 84 
ŠportDejiskoMedaily Slovákovatletika Moskva (muži)   Praha (ženy)    Súbor:Med 2.png Pavol Szikora, chôdza na 50 km  Súbor:Med 2.png Súbor:Med 2.png Zuzana Moravčíková, 800 m, štafeta ČSSR 4×400 m  Súbor:Med 3.png Eva Murková, štafeta ČSSR 4×100 mplávanie Moskva5× Súbor:Med 3.png Marcel Géry, 100 m motýlik, 200 m motýlik, 4×100 m v.sp., 4×200 m v.sp., 4x100 m pol.pretekyskoky do vody Budapešťgymnastika Olomouc (športová gymnastika)   Sofia (moderná gymnastika)Súbor:Med 3.png Jana Labáková, Lenka Pitlovičová, členky družstva ČSSR    cyklistika Forst (cestná cyklistika)   Schleiz (dráhová cyklistika)Súbor:Med 3.png Milan Jurčo, člen družstva ČSSR v časovke na 100 km  kanoistika MoskvaSúbor:Med 3.png Felix Masár, K-1 1000 mveslovanie Berlínjachting Balaton,  Tallinnbox HavanaSúbor:Med 3.png Ján Franek, do 75 kgdžudo Varšavavzpieranie VarnaSúbor:Med 3.png Miloš Čiernik, do 100 kgzápasenie Budapešť (grécko-rímsky štýl)   Sofia (voľný štýl)Súbor:Med 2.png Július Jasko, do 68 kg  Súbor:Med 3.png Jozef Lohyňa, do 82 kgsambo Ulanbátaršerm Budapešťlukostreľba Plzeňšportová streľba Moskvajazdectvo Sopot, Wałbrzych, Drzonkówmoderný päťboj VaršavaSúbor:Med 2.png Dušan Poláček, člen družstva ČSSRtenis KatoviceSúbor:Med 3.png Marián Vajda, štvorhra (s Richardom Vogelom )stolný tenis Pjongčangbasketbal MoskvaSúbor:Med 2.png  (Stanislav Kropilák, Peter Rajniak, Juraj Žuffa, Oto Matický, Igor Vraniak, Ľudovít Kristínik)volejbal Havana (turnaj mužov)   Varna (turnaj žien)hádzaná Rostock, Magdeburg (turnaj mužov)   Trenčín (turnaj žien)    Súbor:Med 2.png  (Anna Hradská, Marta Pösová, Božena Mažgútová, Mária Ďurišinová, Alena Damitšová,  Jana Stašová, Daniela Trandžíková, Erika Gombosová, Marta Chlpeková, Štefánia Čorbová,  Mária Beňová, Bibiana Ščerbáková, Mária Borošová, Marta Jurišičová, Jaroslava Ivančíková, Blažena Novosadová)pozemný hokej Moskva (turnaj mužov)   Poznaň (turnaj žien)vodné pólo Havana

 Pozri aj 
Hry dobrej vôle
Svetové hry
Univerziáda

 Referencie 

Kategória:Šport v 1984
Kategória:Multi-športové podujatia
Kategória:Športové podujatia
Kategória:Športové súťaže